શહેરના મોટા ભાગના મૉલના સિક્યૉરિટી વિભાગ માટે એક બાબત માથાનો દુખાવો બની રહી છે. મૉલમાં આવતા અનેક કારમાલિકો પોતાની કારને વૅલેટ-પાર્કિંગ દરમ્યાન નુકસાન થયું હોવાના ખોટા દાવા કરીને મૅનેજમેન્ટને પરેશાન કરતા હોય છે અને નુકસાની ભરપાઈ કરવાનો આગ્રહ રાખતા હોય છે. જોકે છેલ્લા કેટલાક સમયથી મૉલના મૅનેજમેન્ટે પાર્કિંગમાં સીસીટીવી કૅમેરા ગોઠવવાની અથવા પાર્કિંગ માટે આવેલી કારના ફોટોગ્રાફ્ લેવાની પદ્ધતિ શરૂ કરી છે, જેથી કોઈ ખોટા દાવા ન કરી શકે.